CELEX: 32013D0629(01)
Language: et
Date: 2013-06-24 00:00:00
Title: Nõukogu otsus, 24. juuni 2013 , millega nimetatakse ametisse Euroopa Toiduohutusameti juhatuse liige

29.6.2013   
            
            
               ET
            
            
               Euroopa Liidu Teataja
            
            
               C 187/7
            
         NÕUKOGU OTSUS,
   24. juuni 2013,
   millega nimetatakse ametisse Euroopa Toiduohutusameti juhatuse liige
   2013/C 187/06
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 25 lõiget 1,
   võttes arvesse Euroopa Komisjoni poolt nõukogule esitatud kandidaatide nimekirja,
   võttes arvesse Euroopa Parlamendi seisukohti
   ning arvestades järgmist:
   
               (1)
            
            
               Euroopa Toiduohutusameti (EFSA) sõltumatuse, kõrge teadusliku kvaliteedi, läbipaistvuse ja tõhususe tagamine on äärmiselt oluline. Samuti on väga vajalik koostöö liikmesriikidega.
            
         
               (2)
            
            
               Diána BÁNÁTI astus tagasi ning tuleb kuni tema ametiaja lõpuni asendada.
            
         
               (3)
            
            
               Komisjoni esitatud nimekiri on läbi vaadatud eesmärgiga nimetada komisjoni esitatud dokumentide alusel ning Euroopa Parlamendi seisukohti silmas pidades uus juhatuse liige. Eesmärk on tagada võimalikult suur pädevus, ulatuslikud asjakohased teadmised, näiteks juhtimise ja avaliku halduse alal, ning samas ka võimalikult lai geograafiline jaotumine liidus.
            
         
               (4)
            
            
               Vastavalt määrusele (EÜ) nr 178/2002 peab neljal juhatuse liikmel olema tarbijaid ja toiduahela muid huvirühmi esindavates organisatsioonides töötamise kogemus. Praegu on selline kogemus kolmel juhatuse liikmel,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Toiduohutusameti juhatuse liikmeks ajavahemikul 1. juuli 2013 kuni 30. juuni 2014 nimetatakse järgmine isik:
   Raymond O'ROURKE (2).
   Artikkel 2
   Käesolev otsus jõustub selle vastuvõtmise päeval.
   
      Luxembourg, 24. juuni 2013
      
         
            Nõukogu nimel
         
         
            eesistuja
         
         S. COVENEY
      
   
   
      (1)  EÜT L 31, 1.2.2002, lk 1.
   
      (2)  Tarbijaid esindavas organisatsioonis töötamise kogemus.